《罗敷桥下见双白鹭》
明代·殷奎

飞来双白鹭，双鸣复双止。凝思寥廓天，弄影清泠水。

予心慕贞洁，尘网谁相拟。为尔立斯须，况在罗敷里。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。